open-index/open-wikipedia-markdown huggingface dataset:
Raimond Badiou

**Raimond Badiou** (Vaissa, 14 d’agost de 1905 - París, 27 de junh de 1996) es un matematician e òme politic occitan. Engatjat dins la resisténcia pendent la Segonda Guèrra Mondiala, foguèt conse màger de Tolosa (SFIO) de 1944 a 1958.

## Biografia
Raimond Badiou èra normalian (Escòla normala superiora de París) e agregat de matematicas (1927).

Pendent la Segonda Guèrra Mondiala, Raimond Badiou èra professor de matematicas al licèu dels garçons de Tolosa (que se pre pausèt mai tard de nomenar licèu Pèire de Fermat) après aver ensenhat a Rochefort-sur-Mer, Rabat e Casablanca. Intrèt en Resisténcia. Èra del Comitat Departamental de Liberacion de la Nauta Garona, organisme qu'aviá designat Raymond Naves coma conse provisòri de Tolosa a la liberacion de la vila e ont encontrèt lo filosòf Andrèu Maurin; quand Raimond Naves foguèt capturat pels Alemands, lo 24 de febrièr de 1944, Raimond Badiou lo remplacèt. 
La liberacion de Tolosa se faguèt lo dissabte 19 e lo dimenge 20 d'agost de 1944; lo 20 un Comitat Local de Liberacion se metèt en plaça, fasent lo ròtle de municipalitat temporària, e èra menat per Raimond Badiou. Foguèt elegit conse en 1945, e de nòu en 1947 e 1953. E 1946, foguèt elegit deputat de la Nauta Garona fins a 1951. Menèt una politica municipala prudenta, urbanizant de biais compacte la vila per evitar la multiplicacion dels malhums, creant atal los primièrs programas de lotjaments socials just al bòrd de la vila, amb lo president del conselh general Eugène Montel.

Raimond Badiou demissionèt en 1958 de la SFIO per causa de las posicions d'aquel partit sus la guèrra d'Argeria e de son adesion a de Gaulle e abandonèt totes sos mandats electorals, e tanben aquel del conse de Tolosa. Tornèt èsser professor de matematicas al licèu Pèire de Fermat e contribuiguèt, mai tard amb lo Partit Socialista Autonòm, a lançar lo PSU local.

L'un dels seus filhs, Alain Badiou, es un filosòf francés conegut internacionalament.

Dempuèi lo 10 d'octobre de 2012 le collègi del quartièr de la Reineriá a Tolosa pòrta lo nom de Raymond Badiou.

## Vejatz tanben
### Bibliografia
* Jean Estèbe. *Toulouse, 1940-1944*. París: Perrin, 1996. ISBN 978-2-2620-0091-2

### Articles connèxes
Lista dels cònsols de Tolosa

## Notas e referéncias
William Hicks

**William Hicks** (1830 - 5 de novembre de 1883) foguèt un militar britanic. Participèt a divèrsei guèrras colonialas de la segonda mitat dau sègle XIX coma l'expedicion de 1868 còntra Etiopia ò la Guèrra Angloegipciana de 1882. En 1880, se retirèt de l'armada britanica ambé lo reng de coronèu e intrèt au servici dau khediv d'Egipte. Foguèt alora mandat en Sodan onte lei tropas angloegipcianas devián faciar l'insureccion madista. Foguèt cargat d'una expedicion còntra Kordufan après la conquista de la region per lei Madistas. Pasmens, sei tropas foguèron atacadas per de fòrças numericament superioras e anientadas a la batalha d'El Obeid (3-5 de novembre de 1883). Hicks foguèt tuat a la fin de la batalha dins lo corrent de l'afondrament dei darrierei defensas angloegipcianas.

## Liames intèrnes

* Batalha d'El Obeid.

## Bibliografia

## Nòtas e referéncias
Remolada

La **remolada** (en francés *rémoulade*) es una salsa facha amb de maionesa a la quala s'ajosta mostarda e escaluènhas talhadas, tapenas e cornissons trissats, e èrbas aromaticas frescas (cibola, estragon, cerfuèlh, pimprenèla).

Inventada, sembla, en Occitània, en França se manja l'api en remolada ( *céleri à la rémoulade* ), es plan populara tanben en Danemarc e en Loïsiana ont se li apond lo pebròt de Cayenne per la condimentar.
## Referéncias
Liopleurodon

**Liopleurodon** ei un genre de plesiosaures pliosaurids que demoraren pendent eth jurassic miei ( hè d'aperaquí demest 160 1 155 milions d'ans ) en Euròpa. 

Es liopleurodonts èren uns nadaires plan agils e maugrat era sua grandor auien un cos musculós e idrodinamic, damb quate ramas plan hòrtes. Tà mòir-se utilizaven sonque es dus ramas deth deuant mès tà hèr crèisher era velocitat tanben utilizaven es ramas posteriors e donques totes quate.

Aguest sistema es pas eficaç pr'amor qu'es turbulencias creadas pes ramas anteriors podien disturbar eth moviment des autes posteriors. Nadar atau permetie Liopleurodon gahar gran velocitat e açò qu'ei un hèt avantatjós en caçaires d'emboscada (1).

Podie tanben Liopleurodon enhonsar-se a grani prehonditats sans cap problema. Es estudis deth cran an demostrat que podie explorar er aigua damb es sòns horats deth nas tà estudiar era provenença de bèri unes olors. Liopleurodon ère un supercarnivòr e ei improbable qu'agués nat predator.

#### '''Referències'''
1.-«Swimming Robot Tests Theories About Locomotion In Existing And Extinct Animals». , 30 de maig de 2006 [Consulta: 5 de febrer de 2012]. (anglès)
Occitanosaurus

**Occitanosaurus** qu'ei un genre escantit de plesiosaure deth jurassic inferior trapat en Occitània.

Era espècie tipe ei *Occitanosaurus tournemirensis* (originauments *Plesiosaurus* *tournemirensis*) aperat per Sciau e d'autes en 1990.

Occitanosaurus qu'ère un plesiosaure semblant a Elasmosaurus. Sòns fossils son sonque ua soleta esqueleta gaireben completa d'ua bèstia d'aperaquí uns 4 m de longada.

#### '''Referències'''
1.- Ketchum HF, Benson RBJ. Global interrelationships of Plesiosaur (Reptilia, Sauropterygia) and the pivotal role of taxon sampling in determining the outcome of phylogenetic analyses. Biological Reviews 

#### '''Bibliografia'''
Bardet, Nathalie; Fernández, Marta; García-Ramos, José Carlos; Superbiola, Xabier Pereda; Pinuela, Laura; Ruiz-Omeñaca, José Ignacio; and Vincent, Peggy (2008). "A juvenile plesiosaur from the Pliensbackian (Lower Jurassic) of Asturias, Spain". Journal of Vertebrate Paleontology 28(1): 258–263.

#### '''Pàgines web'''
. Wikimedia Commons a contengut multimedia susOccitanosaurus.

.  Wikispecies a un article sus Occitanosaurus.

. Occitanosaurus en eth Plesiosaur Directory
SK-105 Kürassier

[thumb|right|[Fotografia d'un SK-105 austrian.]]

Lo **SK-105 Kürassier** es un carri leugier austrian, de còps depintat coma un caçaire de carris, desvolopat dins lo corrent deis ans 1960. Es subretot destinat ai regions montanhosas. Son armament principau es un canon de 105 mm derivat dau canon desvolopat per GIAT per certanei versions dau carri leugier AMX-13. La fabricacion comencèt en 1971 e aperaquí 700 unitats foguèron produchas. Foguèt principalament adoptat per Àustria, Argentina, Marròc, Tunisia e Botswana.

## Liames intèrnes

* AMX-13, carri leugier francés similar.
* M41 Walker Bulldog, carri leugier estatsunidenc similar.
* PT-76, carri leugier sovietic similar.

## Bibliografia

## Nòtas e referéncias
Sètge de Melun (1420)

Lo **sètge de Melun** se debanèt en 1420 durant la Guèrra de Cent Ans (1337-1453). Après la signatura dau Tractat de Troyes, lo rèi d'Anglatèrra Enric V e lo duc Felip III de Borgonha acomencèron una campanha militara per assegurar sei posicions a l'entorn de París. Prenguèron sensa dificultat majora lei vilas de Sens e de Montereau mai la vila de Melun, defenduda per una garnison de 600 a 700 òmes dirigits per Arnaud Guilhèm de Barbadan, demorèt fidèla au Daufin Carles. Lo sètge de la ciutat durèt cinc mes en causa de la resisténcia acarnada dei defensors. Foguèt a l'origina de pèrdas importantas dins lei dos camps e d'una famina dura que donèt sa devisa actuala a la vila *Fides muris usque ad mures* (en occitan « Fidèus a sei barris fins a manjar de rats »). Pasmens, la manca de viures e l'abséncia d'ajuda entraïnèron finalament sa capitulacion. Arnaud Guilhèm de Barbadan foguèt capturat e torturat fins a sa liberacion en 1429 per l'armada francesa. Lei soudats escocés qu'avián participat a la defensa foguèron dirèctament executats. Melun deguèt tanben liurar d'ostatges e una garnison anglesa s'i installèt.

## Liames intèrnes

* Arnaud Guilhèm de Barbadan.

## Bibliografia

* **[[francés|(fr)]]** Jean-Claude Castex, *Répertoire Des Combats Franco-anglais de la Guerre de Cent Ans (1337-1453)*, Les Éditions du Phare-Ouest (2012), pp. 251-252.

## Nòtas e referéncias
Arnaud Guilhèm de Barbadan

**Arnaud Guilhèm de Barbadan** dich lo « chivalier sensa repròche » (1360, Barbadan Dessús - 1431, Bulgnéville) foguèt un chivalier occitan de la Guèrra de Cent Ans. Foguèt conselhier, premier camarlenc e capitani dau rèi Carles VII de França e un adversari acarnat dei Borgonhés. En 1420, dirigiguèt la resisténcia de la vila de Melun còntra leis Anglés e lei Borgonhés mai foguèt capturat a l'eissida de cinc mes de sètge. Liberat per La Hira en 1429 ò en 1430, retrobèt sa posicion a la Cort e au sen de l'armada reiala. Pasmens, foguèt tuat tre 1431 a la batalha de Bulgnéville.

## Liames intèrnes

* Sètge de Melun (1420).
* Batalha de Bulgnéville.

## Bibliografia

## Nòtas e referéncias
Sulcusuchus

thumb|Sulcusuchus siguec un plesiosaure que demorèc pendet eth cretacèu superior en Argentina.
**Sulcusuchus** ei un genre escantit de plesiosaure que demorèc pendent eth cretacèu superior en Argentina.

Era espècie tipe siguec aperada *Sulcusuchus erraini* en 1990 per Zulma Brandoni de Gasparini e Luis Spalleti. De prumèr siguec classat coma un crocodilomorf laguens era familha des dirosaurides pr'açò sòn nom que vò díder crocodil damb canal.

Eth sòn olotipe, MPEF 650, siguec descurbert en Jacobaci, ena provincia de Río Negro, en estrats de finals deth campanian, ena formacion de La Colonia. Ei un troç posterior dera maishera que hè 50 m de longada, un troç deth cran dera articulacion dera maishera, un troç deth neurocran, era part posterior deth paladar e un troç de morre. Eth costat de hòra dera maishera a un canal, ua caracteristica pas coneguda en es cocodrilomorfs (1).

Era maishera e es pterigoideus an horats que podien auer auut organs electro-sensitivi (2). Eth morre ei plan long e es pterigoideus son amassa.

### Referències
1.- Gasparini, Z., y Spalletti, L., 1990. "Un nuevo cocodrilo en depósitos mareales maastrichtianos de la Patagonia noroccidental", Ameghiniana 27: 141-150

2.- O’Gorman, J.P. & Gasparini, Z., 2013, "Revision of Sulcusuchus erraini (Sauropterygia, Polycotylidae) from the Upper Cretaceous of Patagonia, Argentina", Alcheringa 37: 161–174

### Pàgines web

. Wikispecies a un article sus Sulcusuchus

. Podetz vèder diuersi Sauropsides en eth portal: Saurópsidos en espanhol damb contenguts sus eri.
Apatomerus

**Apatomerus** ei un genre de reptil escantit conegut sonque per un solet fossil, KUVP 1199. Demorèc en eth cretacèu inferior e eth fossil siguec trapat en es estrats de Kansas, en es Estats Units d'America.

Sòn nom vò díder femur dubtós e es uassi sigueren trapats en 1893. De prumèr se pensèc qu'aguest femur ère d'un cocodrilian, mès dempús, en 1903, Samuel Wendell Williston classèc er uas coma apertenhent a un pterosaure (1).

Aguest classament demorèc enquia es annades 1970 (2) mès dempús cambiéc. Es estudis mès actuals classen pas aguest fossil coma pterosaure. Atau ac confermaren Peter Wellnhoffer en 1991 (3) e Glut en 2004 (4).

Siguec Mike Everhart, un mèstre especializat en arroques dera Mar de Niobrara qui identifiquéc er uas coma un troç de plesiosaure (5)(6).

**Referències**

1.-Williston, Samuel W. (1903). «On the osteology of Nyctosaurus (Nyctodactylus), with notes on American pterosaurs». Field Museum Publications (Geological Series) 2 (3): 125–163.

2.-Wellnhofer, Peter (1978). Pterosauria. Handbuch der Paläoherpetologie 19 (en alemán). Stuttgart: Fischer. p. 66. ISBN 3437302698.

3.-Wellnhofer, Peter (1996) [1991]. The Illustrated Encyclopedia of Pterosaurs. New York: Barnes and Noble Books. p. 1–192. ISBN 0-7607-0154-7. 

4.- Glut, Donald F. (2006). «Appendix One: Pterosaurs». Dinosaurs: The Encyclopedia. 4th Supplement. Jefferson, North Carolina: McFarland & Company, Inc. pp. 583–633. ISBN 0-7864-2295-5.

5.-Everhart, M.J. (2005). Oceans of Kansas: A Natural History of the Western Interior Sea. Bloomington: Indiana University Press. p. 206. ISBN 0253345472.

6.- Everhart, Mike (29-05-2007). «KANSAS PLESIOSAURS». Oceans of Kansas. 

Categoria :Plesiosaure
Pliosaure

Es **Pliosaures** èren un sosorden des sauropodes plesiosaures que demoraren en eth Trias superior enquiath cretacèu superior. Es sues caracteristiques èren auer cossi robusti e ampli, caps grani e dents tanben plan granes que despassauen es estrems des sues maisheres e quate aletas granes coma ramas damb es quals gahaven plan de velocitat damb ua grana impulsion. Arribaven enquias 4 a 18 m e pr'açò podien caçar animals grani coma peishi, calmars, amonites, làmias e d'autes reptils marins coma ictiosaures e plesiosaures.

Pendent era fin deth cretacèu sigueren remplaçats per predators qu'es movien plan mès viste e melhor adaptadi ar aigua, coma es mosasaures.

Aguesti reptils marins èren pas dera familha des dinosaures, tot e que era gent soent ac pensa. Èren familha mès plan luenhtana des Pliosauridae, deth orden des Plesiosauria e diuersi autes genres e familhes aué i son includits. Totun, qu'eth sòn nombre e detalhs son disparièrs segontes eth classament utilizat.

Es genres de mès grandor que son Liopleurodon, Pliosaurus e Kronosaurus. D'autes genres tanben plan conegudi son Rhomaleosaurus, Peloneustes e Macroplata. Especiméns fossils an sigut trapats en Anglatèrra, Mexic, Estats Units, Africa, America del Sud, Austràlia e er Artic prèp de Noruega.

Plan des pliosaures mès primitivi (final deth trias enquiath jurassic inferior ) qu'èren plan semblants as plesiosaures pera sua aparençia e pr'açò que sigueren classats, de prumèr, ena familha des Plesiosauridae.

#### Classament
. Subordre Pliosauroidea

. Bishanopliosaurus

. Megalneusaurus

. Pachycostasaurus

. Sinopliosaurus

. Thalassiodracon

. Archaeonectrus

. Eurycleidus

. Família Rhomaleosauridae

. Umoonasaurus

. Yuzhoupliosaurus

. Hexatarostinus

. Rhomaleosaurus

. Simolestes

. Família Leptocleididae

. Leptocleidus

. Família Pliosauridae

. Plesiopleurodon

. Polyptychodon

. Maresaurus

. Macroplata

. Hauffiosaurus

. Kronosaurus

. Peloneustes

. Liopleurodon

. Brachauchenius

. Pliosaurus

Categoria : Plesiosaure
Pistosaurus

thumb|Pistosaurus ei un plesiosaure que demorèc pendent eth triassic miei, hè 240 milions d'annades.
**Pistosaurus** ei un genre de plesiosaure damb sonque ua solet espècie de notosaure que demorèc en eth triassic miei, hè 240 milions d'ans en Euròpa. Aguest animal hèia 3 m de longada e auia ua colomna vertebral plan rigida. Pr'açò se pensa que nedava gahant impulsion damb es sòns estrems e pas ondulant eth cos coma ua serp. Eth cap qu'ère plan semblant as d'autes plesiosaures mès auia eth paladar coma es notosaures e plan de dents ponchudes qu'utilizaua tà gahar e nhacar peishi.

Ei improbable que Pistosaurus siguec er ancessor directe des plesiosaures que demoraren en eth jurassic. Totun, es sues caracteristiques suggereishen qu'ère plan semblant en relacion damb aguest grop (1).

**Referències**

1.-Palmer, D., ed. (1999). The Marshall Illustrated Encyclopedia of Dinosaurs and Prehistoric Animals. London: Marshall Editions. p. 73. ISBN 1-84028-152-9.
Simolestes

**Simolestes** ei un genre de reptil marin escantit dera familha des plesiosaures. Demorèc demest eth jurassic miei e eth jurassic superior ( hè demest 165 e 155 milions d'ans) e es sues despulhes sigueren trapades en Anglatèrra, França e Índia.

#### Descripcion
Ère coma d'autes pliosaurids, un grop de plesiosaures damb cap gran e còth cuert: eth cap ère robut e long e auia ua estructura particolar; es sues maisheres qu'èren plan longues. En aguestes auia 10 dents plan granes e robustes coma se fossen canins. D'autes pliosaures coma Rhomaleosaurus auien ua estructura semblant mès pas tant desvolopada.

#### Classament
Coma d'autes pliosaurids ère trapat soent pendent eth jurassic superior. Demest aguesti tanben se trapa Pliosaurus e Liopleurodon. *Simolestes vorax* d'Anglatèrra, *Simolestes keileni* de França e *Simolestes indicus* dera Índia. Un genre semblant ei Maresaurus, que siguec trapat en Argentina. Quauques arqueològs pensen qu'aguesti dus darrèrs apertenhen ath madeish genre. D'autes pensen que Maresaurus ère un pliosaure mès primitiu dera familha des romaleosaurids. de mès, Eurysaurus, que demorèc en Euròpa poderie auer estat semblant a aguesti dus darrères formes.

#### Vida
Coma arremerca eth sòn nom ère un predator poderòs e rapide que demorava en es oceans deth jurassic. Es sues dents mos díden que nhacava carn violentaments des sues victimes qu'èren reptils marins o grani peishi. Ei possible que tanben minjes ammonites, calmars e cefalopodes. Totun, qu'es dents anteriors dera sua maishera èren ua arma tarrible.

#### Bibliografia
. Tarlo, L B. 1960. A review of the Upper Jurassic pliosaurs. Bull. Br. Mus. (Nat.Hist.) Geol. 4(5):147-89.

. Martill, D M. 1991. Marine reptiles. In D M Martill and J D Hudson, eds, Fossils of the Oxford Clay, pp 226-43. Palaeontological Association.

. Noè L F. 2001. A taxonomic and functional study of the Callovian (middle Jurassic) Pliosauroidea (Reptilia, Sauropterygia). Ph.D. Diss., University of Derby.
Aeroscopia

**Aeroscopia** es un musèu aeronautic situat a Blanhac (Nauta Garona), près del site AéroConstellation, e aculhís un dels exemplars del Concorde. Foguèt inaugurat lo 14 de genièr de 2015.

## Localizacion

Lo bastiment es situat en fàcia de l'usina *Jean-Luc Lagardère*, sul site de Pinòt a Blanhac.

## Istoric
L'idèa d'un musèu consacrat a l'aviacion a Tolosa existís dempuèi las annadas 1980. Fin finala foguèt a partir de la fin de las annadas 2000 que lo projècte del musèu comencèt a se realizar. En 2009 alara que lo finançament èra gaireben acabat, lo projècte èra suspendut a la decision de la vila de Tolosa, alara que lo projècte èra suportat per l'associacion « Terre d'Envol », fin finala se decidiguèt.

La primièra pèira d'Aeroscopia se pausèt lo dijòus 16 de junh de 2011 en preséncia de Bernard Keller, cònsol màger de Blanhac, Pèire Cohen, cònsol màger de Tolosa, Nicole Belloubet, vicepresidenta del conselh regional, Fabrice Brégier, director executiu d'Airbus, e de las associacions portant la lors colleccions al musèu. Las òbras comencèron en junh de 2012 amb lo terrassament. 

Lo 14 de març de 2014, los primièrs aparelhs intrèron al musèu, s'agís del Falcon 10 de las Alas Ancianas Tolosa, de l'Aérospatiale Corvette e del Concorde de l'Acadèmia de l'aire e de l'espaci.

## Finançament

Lo projècte a costat 21,5 milions d’èuros en finançaments publics e privats.

* Vila de Blanhac: 8,45 milions; 
* Tolosa Metropòli: 5 milions;
* Airbus: 3,5 milions;
* Miègjorn-Pirenèus: 2,7 milions;
* Nauta Garona: 1,6 million.
* Aérothèque: 100 000 €.

Lo site (musèu e centre de seminari) es gerit per la societat *Manatour*. 

## Colleccion

Los avions expausats son prestats per las Alas Ancianas Tolosa, que lo site de restauracion es a costat del musèu, Airbus Heritage, l'Acadèmia de l'aire e de l'espaci (ANAE):
*Concorde *F-WTSB* (ANAE)
*Airbus A300 (Airbus Heritage)
*A400M 
*Super Guppy
*Corvette (Airbus Heritage)
*Falcon 10 n°02, prototipe per l'ensag del turboreactor Larzac
*Fouga Magister
*Gazelle
*Mirage 3C
*Nord 1100
*Lockheed F-104
*MiG 15
*Republic F-84G
*Saab Draken
*MS.760 Paris
*Vought F-8N Crusader 
*Fairchild Metro, ancian avion de Météo-France.

Seràn tanben mostradas de maquètas menada per l'Aérothèque.

## Ligams extèrne

*site d'Aeroscopia

## Notas e referéncias
### Referéncias
Jean Gabin

thumb|Jean Gabin (1949)
**Jean Moncorgé** dich **Jean Gabin** (17 de mai de 1904, París – 15 de novembre de 1976, Neuilly-sur-Seine) es un actor de cinèma francés. Comencèt sa carriera pendent l'entre doas guèrras e tornèt rapidament ambé de realizators importants coma Julien Duvivier o Jean Renoir. Après la desfacha francesa de 1940, s'engatjèt dins l'armada de la França Liura onte combatèt coma marin puei coma cap de carri. Après la guèrra, venguèt una vedeta dau cinèma francés e foguèt famós per sei ròtles de policiers o de drogants, especialament dins lei films de Michel Audiard.

A receuput mai d'una recompensa cinematografia (Mostra de Venècia 1951 e 1954, Berlinale 1959 e 1971, un Cesar d'onor postum en 1987) e militara (Legion d'Onor, Crotz de guèrra 1939-1945, Medalha militara).
Crotz de guèrra 1939-1945

La **Crotz de guèrra 1939-1945** es una decoracion francesa destinada ai civius, ai militars o assimilats, ais unitats, ais vilas o ais institucions que foguèron l'objècte d'una citacion per fach de guèrra dins lo corrent de la Segonda Guèrra Mondiala. En causa de la division de França entre la França Liura, l'Estat Francés dau govèrn de Vichy e l'administracion provisòria dau generau Giraud en Argier, mai d'una crotz de guèrra foguèt creada fins a un decrèt dau 7 de genier de 1944 que permetèt de definir lei reglas d'atribucion. En particular, totei lei crotz de guèrra decernida per leis autoritats de Vichy foguèron annuladas.
Medalha militara

La **medalha militara** es una decoracion francesa creada en 1852 per guierdonar lei militars o assimilats non oficièr citats a l'òrdre de l'armada, bleçats au combat, autors d'una accion coratjosa o aguent una ancianetat certana. Existís de versions diferentas en foncion dei regimes politics. Es la tresena medalha pus importanta dins l'òrdre de precedéncia dei decoracions francesas.


Fichièr:Medaille Militaire 2e Empire France.jpg|Cara de la medalha militara dau Segond Empèri.
Fichièr:Medaille Militaire 3e Republique France.jpg|Cara de la medalha militara de la III Republica.
Fichièr:Medaille Militaire dite de la 4e Republique, fabrication officielle Monnaie de Paris (France).jpg|Cara de la medalha militara de la IV Republica.
Fichièr:Medaille Militaire dite de la 4e Republique, variante de fabrication privée (France).jpg|Cara de la medalha militara de la V Republica.
Maresaurus

**Maresaurus** ei un genre escantit de pliosaure que demorèc pendent eth jurassic miei en Argentina (1). Era espècie tipe *Maresaurus cocai* siguec aperada per Gasparini en 1997. Diuersi estudis filogenetics an trapat que Maresaurus ei un romaleosaurid (2). 

#### '''Referències'''
1.- Ketchum HF, Benson RBJ. Global interrelationships of Plesiosaur (Reptilia, Sauropterygia) and the pivotal role of taxon sampling in determining the outcome of phylogenetic analyses. Biological Reviews

2.- Smith AS, Dyke GJ. 2008. The skull of the giant predatory pliosaur Rhomaleosaurus cramptoni: implications for plesiosaur phylogenetics. Naturwissenschaften e-published 2008.
The Prodigy

**The Prodigy** es un grop de  musica electronica anglés format en 1990 a Braintree en Essex.

## Membres actuals
* Keith Flint 
* Liam Howlett
* Maxim Reality
## Discografia
### Albums
* *Experience* (1992)
* *Music for the Jilted Generation* (1994)
* *The Fat of the Land* (1997)
* *Always Outnumbered, Never Outgunned* (2004)
* *Invaders Must Die* (2009)
* *The Day Is My Enemy* (2015)
**No Tourists* (2018)
### Live
* *World's On Fire* (2011)
### Compliation
* *The Dirtchamber Sessions Volume One* (1999)
* *Their Law: The Singles 1990-2005* (2005)
### EP
* *What Evil Lurks* (1991)
* *Voodoo People* (1995)
* *Baby's Got A Temper* (2002)
* *Hotride* (2004)
* *Lost Beats* (2009)
Umoonasaurus

thumb|Eth fossil d'Umoonasaurus trapat en Austràlia siguec plan conegut pr'amor qu'eth canau de tv ABC hèc ua crida tà amassar es sòns troçi a tota era nacion.
**Umoonasaurus** ei un genre escantit de plesiosaure (1). Apertenhie ara familha des Leptocleididae (3). Demorèc hè aperaquí 115 milions d'ans (aptian-albian) en mars pauc honds ena Austràlia d'aué. Ère un animal relatiuaments petit pr'amor que sonque hèia 2,5 m de longada. Ua caracteristica sua ei qu'auia tres crestas sus eth sòn cran (2).

Umoonasaurus ei conegut per ua esqueleta relatiuaments sancera que s'a conservat en opal e trapada en Coober Pedy, en Austràlia deth Sud. Aguest especimèn siguec preparat per Paul Willis e adara ei en eth Museu d'Austràlia, en Sidney, e siguec eth centre d'ua crida a tota era nacion coordinada peth canau de tv ABC tà amassar toti es sòns troçi.

#### '''Referències'''
1.- Ketchum, H. F., and Benson, R. B. J. (2010). "Global interrelationships of Plesiosauria (Reptilia, Sauropterygia) and the pivotal role of taxon sampling in determining the outcome of phylogenetic analyses". Biological Reviews 85: 361–392. doi:10.1111/j.1469-185X.2009.00107.x. PMID 20002391.

2.- Kear BP, Schroeder NI, Lee MSY. 2006. An archaic crested plesiosaur in opal from the Lower Cretaceous high-latitude deposits of Australia. Biology Letters 2: 615–619.

3.- Smith AS, Dyke GJ. 2008. The skull of the giant predatory pliosaur Rhomaleosaurus cramptoni: implications for plesiosaur phylogenetics. Naturwissenschaften e-published 2008.
Legion d'Onor

La **Legion d'Onor** es la decoracion francesa pus auta. Creada en 1802 per Napoleon Bonaparte, es decernida per guierdonar d'accions militaras excepcionalas o una conducha civila irreprochabla e meritanta. Diferentei versions son estadas creadas per lei regimes politics successius.


File:Chevalier-legion-dhonneur-empire-1804.jpg|Cara de la Legion d'Onor dau Premier Empèri en 1804.
File:Chevalier-legion-dhonneur-empire.jpg|Legion d'Onor dau Premier Empèri.
File:Chevalier-legion-dhonneur-LouisXVIII-1814.jpg|Legion d'Onor de la Restauracion.
File:Chevalier-legion-dhonneur-2e-republique.jpg|Cara de la Legion d'Onor de la II Republica.
File:Ridder in het Legioen van Eer van de Derde Republiek.jpg|Cara de la Legion d'Onor de la III Republica.
Òrdre Nacionau dau Meriti

L**'Òrdre Nacionau dau Meriti** es una decoracion de la Republica Francesa creada en 1963 per Charles de Gaulle. Es destinada a guierdonar lei meritis civius o militars renduts a la nacion francesa. Destinada a recompensar d'accions meritants que permetián pas de recebre la Legion d'Onor, remplacèt divèrsei decoracions colonialas e ministerialas ancianas. Es la quatrena decoracion dins l'òrdre de precedéncia dei medalhas francesas.
Crotz de guèrra 1914-1918

La **Crotz de guèrra 1914-1918** es una decoracion de la Republica Francesa creada lo 2 d'abriu de 1915. Èra destinada a guierdonar leis accions excepcionalas dei militars o assimilats, deis unitats militars e dei comunas francés o aliats realizadas dins lo corrent de la Premiera Guèrra Mondiala. Foguèt tanben atribuida automaticament ai recipiendaris dei Legions d'Onor e dei Medalhas militaras obtengudas per d'accions equivalentas ai motius d'obtencion de la Crotz de guèrra.
Òrdre de la Liberacion

L**'Òrdre de la Liberacion** es la segonda decoracion pus importanta de la Republica Francesa. Creada lo 16 de novembre de 1940 per lo generau Charles de Gaulle, guierdona leis individús, leis unitats militaras o lei comunas que se son destriats per d'accions de remarca dins lo corrent de la liberacion de França durant la Segonda Guèrra Mondiala.
Crotz de guèrra dei Teatres d'operacions exterioras

La **Crotz de guèrra dei Teatres d'operacions exterioras** es una decoracion de la Republica Francesa creada en 1921. Es destinada a guierdonar lei militars e lei civius aguent obtengut una citacion per fachs d'armas. Son atribucion es suspenduda per un decrèt de 1992. Pasmens, foguèt decernida per d'accions realizats en Kosova en 1999.
Ensenha dei bleçats militars

L**'Ensenha dei bleçats militars** es una decoracion de la Republica Francesa creada lo 11 de decembre de 1916. Es normalament atribuida ai militars bleçats dins lo corrent d'un conflicte o d'una operacion militara. Après la Segonda Guèrra Mondiala, foguèt tanben decernida ai presoniers de guèrra bleçats dins un camp alemand e ais desportats.
Òrdre dei Paumas academicas

L**'Òrdre dei Paumas academicas** es una decoracion de la Republica Francesa creada lo 4 d'octòbre de 1955 per lo President dau Conseu Egdar Faure. Pasmens, son origina es pus anciana car es la seguida de la distincion d'oficièr d'Academia, creada en 1808 per Napoleon I per guierdonar lei membres eminents de l'Universitat, e transformada en decoracion vertadiera en 1866. La decoracion actuala es destinada ais individús de la comunautat educativa qu'an contribuit activament a l'expansion e au raionament de la cultura francesa. Pòu èsser decernida a d'artistas coma de cantors, de pintors o d'escultors.
Medalha deis Evasits

La **Medalha deis Evasits** es una decoracion de la Republica Francesa creada lo 20 d'aost de 1926. Es destinada a guierdonar leis actes e lei temptativas d'evasion en temps de guèrra. Pòu èsser decernida ai militars o ai civius.
Òrdre dau Meriti agricòla

L**'Òrdre dau Meriti agricòla** es una decoracion de la Republica Francesa creada lo 7 de julhet de 1883 per lo ministre de l'Agricultura Jules Méline. Es destinada a guierdonar lei servicis renduts a l'agricultura francesa.
Òrdre deis Arts e dei Letras

L**'Òrdre deis Arts e dei Letras** es una decoracion de la Republica Francesa creada lo 2 de mai de 1957. Recompensa leis individús que se son distinguits dins lo domeni de la creacion artistica o literària o per sa contribucion au raionament deis Arts e dei Letras.
Crotz dau combatent

La **Crotz dau combatent** es una decoracion de la Republica Francesa creada lo 28 de junh de 1930. Recompensa leis individús qu'an combatut per França dempuei 1870-1871. Pòu èsser decernida ai militars e ai civius.
Crotz dau combatent volontari

La **Crotz dau combatent volontari** es una decoracion de la Republica Francesa creada lo 4 de febrier de 1953 e modificada lo 8 de decembre de 1981. A l'origina, èra destinada a guierdonar leis individús volontaris per servir dins una unitat combatenta francesa dins lo corrent de la Segonda Guèrra Mondiala. En 1981, foguèt reformada e es d'ara endavant ai volontaris de totei lei conflictes. Un sistèma d'agrafas permet de mencionar la o lei guèrras a l'origina de l'atribucion de la decoracion.
Medalha de la Resisténcia francesa

La **Medalha de la Resisténcia francesa** es una decoracion de la Republica Francesa creada lo 9 de febrier de 1943 per lo generau Charles de Gaulle. Èra destinada a recompensar leis actes de fe e de coratge en França, dins l'Empèri o dins un país estrangier aguent participat a la Resisténcia francesa còntra Alemanha e seis aliats a partir dau 18 de junh.
Medalha de l'Aeronautica

La **Medalha de l'Aeronautica** es una decoracion de la Republica Francesa creada lo 14 de febrier de 1945. Es destinada a distinguir lei meritis dins lo domeni de l'aeronautica militara e civila francés.
Medalha de la Gendarmariá nacionala

La **Medalha de la Gendarmariá nacionala** es una decoracion de la Republica Francesa creada lo 5 de setembre de 1949. Recompensa leis oficièrs, lei sota-oficèrs e lei militars dau reng de la Gendarmariá nacionala que fan l'objècte d'una citacion a l'òrdre de la Gendarmariá nacionala.
Crotz dau combatent volontari de la Resisténcia

La **Crotz dau combatent volontari de la Resisténcia** es una decoracion de la Republica Francesa creada lo 15 d'abriu de 1954. Recompensa leis individús qu'an fach partida d'una organizacion de la Resisténcia francesa durant tres mes au mens e avans lo 6 de junh de 1944.
Crotz de la Valor militara

La **Crotz de la Valor militara** es una decoracion de la Republica Francesa creada lo 11 d'abriu de 1956. Recompensa lei militars o assimilats e leis unitats militaras qu'an fa l'objècte d'una citacion per fachs d'armas sus un teatre d'operacions que pòu pas permetre l'atribucion de la Crotz de guèrra.
Òrdre dau Meriti maritim

L**'Òrdre dau Meriti maritim** es una decoracion de la Republica Francesa creada lo 9 de febrier de 1930. Es destinada a distinguir lei riscs encorreguts e lei servicis renduts a la nacion per lei marins.
Crotz dau combatent volontari 1914-1918

La **Crotz dau combatent volontari 1914-1918** es una decoracion de la Republica Francesa creada lo 4 de julhet de 1935. Recompensa leis individús volontaris per servir dins una unitat combatenta dins lo corrent de la Premiera Guèrra Mondiala. Lo 10 d'abriu de 1936, foguèt tanben atribuida per decrèt ai volontaris subrevivents de la guèrra de 1870-1871.
Medalha de la Defensa Nacionala

La **Medalha de la Defensa Nacionala** es una decoracion de la Republica Francesa creada lo 21 d'abriu de 1982. Recompensa lei servicis renduts per lei militars dins d'activitats operacionalas o de preparacion operacionalas deis armadas e leis intervencions au profiech dei populacions.
Ensenha dei bleçats civius

L**'Ensenha dei bleçats civius** es una decoracion de la Republica Francesa creada lo 18 de julhet de 1918. Es destinada a distinguir lei civius bleçats per d'accions de guèrra.
Medalha d'onor dau servici de santat deis armadas

La **Medalha d'onor dau servici de santat deis armadas** es una decoracion de la Republica Francesa creada lo 30 d'aost de 1962. Recompensa lei servicis renduts au sen dei servicis de santat deis armadas. A remplaçat sièis decoracions ancianas qu'èran la Medalha deis Epidemias dau ministèri de la Guèrra (creada en 1892), la Medalha deis Epidemias dau ministèri de la Marina (creada en 1909), la Medalha deis Epidemias dau ministèri de la França d'otra-mar (creada en 1927), la Medalha dei servicis de santat deis armadas de Tèrra (creada en 1931), la Medalha dei servicis de santat de la Marina nacionala (creada en 1947) e la Medalha dei servicis de santat de l'Èr (creada en 1948).
Medalha d'onor dei sapaires pompiers

La **Medalha d'onor dei sapaires pompiers** es una decoracion de la Republica Francesa creada lo 22 de decembre de 1937. Doas categorias existisson e son atribuidas siá en foncion de l'ancianetat siá en rason de servicis excepcionaus. Dins lo segond cas, la medalha tèn una roseta.


File:Médaille d'honneur des sapeurs-pompiers.jpg|Cara de la Medalha d'onor dei sapaires pompiers sensa roseta.
File:Médaille d’Honneur Sapeurs Pompiers Service Exceptionnel Argent avec rosette.jpg|Cara de la Medalha d'onor dei sapaires pompiers ambé roseta.
Medalha d'onor dei doanas

La **Medalha d'onor dei doanas** es una decoracion de la Republica Francesa creada lo 18 de junh de 1894. Recompensa l'ancianetat o lei servicis excepcionaus dei foncionaris dei doanas.
Òrdre dau Meriti sociau

L**'Òrdre dau Meriti sociau** es una decoracion anciana de la Republica Francesa creada lo 25 d'octòbre de 1935 e abolida en 1963 ambé la creacion de l'Òrdre Nacionau dau Meriti. Recompensava leis individús aguent ajudat d'un biais desinteressat una òbra mutualista o sociala.
Òrdre de la Santat publica

L**'Òrdre de la Santat publica** es una decoracion de la Republica Francesa creada lo 18 de febrier de 1938 e remplaçada en 1963 per l'Òrdre Nacionau dau Meriti. Recompensava leis individús aguent rendut servici a l'Assisténcia Publica, a l'Igièna e a la Proteccion de l'Enfància.
Medalha d'onor per acte de coratge e de devocion

La **Medalha d'onor per acte de coratge e de devocion** es una decoracion francesa creada lo 2 de març de 1820 per Loís XVIII. Recompensa leis actes de devocion e lei fachs de sauvament. Diferentei versions existisson en foncion dei periòdes e dei regimes politics.
Medalha d'onor de la Polícia nacionala

La **Medalha d'onor de la Polícia nacionala** es una decoracion de la Republica Francesa creada lo 3 d'abriu de 1903. Recompensa lei policièrs amb una ancianetat de mai de 20 ans e deis estats de servicis irreprochables. Pòu tanben èsser decernida d'un biais excepcionau per distinguir lei policièrs tuats en servici o a l'ocasion de la fin de carriera d'un agent.
Òrdre dau Meriti artesanau

vinheta|Òrdre dau Meriti artesanau
L**'Òrdre dau Meriti artesanau** es una decoracion de la Republica Francesa creada lo 11 de junh de 1948 e remplaçada en 1963 per l'Òrdre Nacionau dau Meriti. Recompensava lo mantenement e la qualitat dau trabalh artesanau.
Òrdre dau Meriti toristic

L**'Òrdre dau Meriti toristic** es una decoracion de la Republica Francesa creada lo 27 de mai de 1949 e remplaçada en 1963 per l'Òrdre Nacionau dau Meriti. Recompensava lei servicis renduts au desvolopament dau torisme en França e a l'estrangier.
Òrdre dau Meriti combatent

L**'Òrdre dau Meriti combatent** es una decoracion de la Republica Francesa creada lo 14 de setembre de 1953 e remplaçada en 1963 per l'Òrdre Nacionau dau Meriti. Recompensava lei servicis renduts dins la gestion deis interès moraus e economics dei combatents ancians e dei victimas de guèrra.
Gérard Philipe

**Gérard Philip** dich **Gérard Philipe** (4 de decembre de 1922, Canas - 25 de novembre de 1959, París) es un actor francés de cinèma e de teatre. Venguèt famós en 1947 per son ròtle dins lo film *Le Diable au corps* de Claude Autant-Lara e foguèt una vedeta majora dau cinèma francés fins a sa mòrt. Companhon de rota dau Partit Comunista Francés, s'impliquèt tanben dins lei campanhas comunistas en favor de la patz e leis activitats sindicalas au sen dau mitan artistic. Recebèt un Cesar d'Onor postum en 1990.
Òrdre de Tahiti Nui

L**'Òrdre de Tahiti Nui** es una decoracion de la Polinesia Francesa creada lo 5 de junh de 1996. Recompensa lei meritis distinguits au servici de la Polinesia Francesa.
Òrdre de Sant Carles

L**'Òrdre de Sant Carles** es la decoracion pus importanta dau Principat de Mónegue. Es estada creada lo 15 de març de 1858 per guierdonar lei meritis e lei servicis renduts a l'Estat monegasc o a son prince.
Òrdre de Grimaldi

vinheta|302x302px|Òrdre de Grimaldi
L**'Òrdre de Grimaldi** es una decoracion dau Principat de Mónegue creada lo 18 de novembre de 1954 per Rainier III. Recompensa leis individús qu'an participat au raionament dau principat.
Òrdre de la Corona (Mónegue)

vinheta|260x260px|Òrdre de la Corona (1964)
L**'Òrdre de la Corona** es una decoracion dau Principat de Mónegue creada lo 20 de julhet de 1960. Recompensa lei meritis eminents.
.marriott

**** es un nom de domeni generic depausat per l’entrepresa americana Marriott. Es en servici dempuèi lo 14 de genièr de 2015.

## Referéncias
The Huffington Post (EUA)

***The Huffington Post*** es un jornal d'informacion estatsunidenc publicat sonque sus Internet fondat per Arianna Huffington, Kenneth Lerer e Jonah Peretti, e utilizant fòrça collaboracions e fonts extèrnas.

L' *Huffington Post* cobrís un larg ventalh de domenis: actualitat, politica, cultura, divertiment, mèdias, religion, vida videnta, afars, eca. Foguèt més linha lo 9 de mai de 2005, per ofrir una responsa progressista (*liberal* en anglés) a d'autres sites coma *[[Drudge Report]]*.

## Istoric
Lo site foguèt comprat en febrièr de 2011 per America Online (AOL) per la soma de 315 milions de dolars americans.
Lo site lancèt una web TV als EUA, l'« HuffPost live », lo 13 d'agost de 2012.

En abril de 2011, lo site enfrentèt a un recors collectiu de blogaires que demandavan una remuneracion pel contengut qu'avián publicat.

## Autors

## Controvèrsia

L' *Huffington Post* es criticat per son estíl tròp sensacionalista e per l'utilizacion de clickbaits, consistissent a puntar sus d'elements sensacionals al prejudici de la qualitat o de l'exactitud per tòca de portar de revenguts publicitaris.

## Notas e referéncias


## Annèxe
### Article connèxe
* Arianna Huffington

### Ligam extèrne
* site oficial
Le Huffington Post (França)

***Le Huffington Post*** es un site francés d'actualitat lançat lo 23 de genièr de 2012.

## Originas

*[[Le Monde]]* anoncia lo 10 d'octobre de 2011 lo lançament de la version francesa de *[[The Huffington Post (EUA)|The Huffington Post|]]*. 
Lo site dubriguèt lo 23 de genièr de 2012, amb un retard sul lançament previst per novembre de 2011. S’agís del primièr site continental europèu del grop e lo primier non anglofòn. Anne Sinclair es la primièra directritz editoriala d'aquela version francesa; Paul Ackermann, ancian del figaro.fr, es redactor en cap. L’equipa compta 13 personas. Aparten per 51 % al sèti estatsunidenc, per 34 % al *[[Le Monde|Monde]]* e per 15 % al banquièr Matthieu Pigasse.

## Modèl economic e editorial
Las recptas del site venon sonque de la publicitat. La version francesa seguís l'apròche de son modèl estatsunidenc. L'apròche editorial es criticat per son estíl sensacionalista e per l'utilizacion de clickbaits, consistissent a puntar su d'elements sensacionals al prejudici de la qualitat o de l'exactitud per tòca d'aumentar la viralitat e ls revenguts publicitaris del site.

## Creissença
A partir del 23 de genièr de 2012, *[[Le Post]]* s'arrestèt e la pagina d'acuèlh del site punta cap a *Le Huffington Post*. 
Un an passat, lo site se felicita d’una fòrta audiença, amb 2,5 milions de visitors unics pel mes de decembre de 2012. Se classa devant los *pure players* (Rue 89, Slate et Leplus e Nouvelobs), RTL.fr e pròche d’Europe 1. En febrièr de 2013, Anne Sinclair precisa: *.*

## Cronicaires

## Notas e referéncias


## Vejam tanben

### Articles connèxes
* Arianna Huffington
* *[[Le Post]]*

### Ligam extèrne
* site oficial
El Huffington Post (Espanha)

***El Huffington Post*** es un site espanhòl d'actualitat, lançat lo 7 de junh de 2012.

## Istoric
La version espanòla de l'Huffington Post, es lançada lo 7 de junh de 2012 dempuèi Madrid. En partenariat amb lo grop de premsa Prisa (proprietari de jornal *[[El País]]*), emplec dètz personas, que uèit jornalistas. La directritz editoriala es la jornalista Montserrat Domínguez.

## Cronicaires

## Notas e referéncias


## Ligam extèrne
* site oficial
Le Huffington Post (Quebèc)

***Le Huffington Post Québec*** es un site d'actualitat quebequés en francés lançat lo 8 de febrièr de 2012.

## Istoric

## Cronicaires

## Notas e referéncias


## Vejatz tanben

### Article connèxe
* Arianna Huffington

### Ligam extèrne
* Site oficial
Thalassiodracon

**Thalassiodracon** hawkinsi ei un reptil marin escantit dera familha des plesiosaures. Demorèc pendent eth jurassic inferior ( en er Hettangian, hè 200 milions d'ans ). Es sues despulhes sigueren trapades en Anglatèrra e ei classat coma un des prumèrs plesiosaures.

#### Descripcion
thumb|Thalassioadracon siguec descurbert peth conegut paleontològ Richard Owen en eth sègle XIXau e ère un tipic plesiosaure deth jurassic.
Coma tot es plesiosaures Thalassiodracon auia aletes qu'èren coma ramas tà nedar ena mar e un còth long mercès ath qual podie gahar e caçar peishi. Eth son còth, totun, ère mès cuert que non pas eth d'autes plesiosaures que demoraren dempús. Auia demest 27 e 31 vertèbres cervicals. En açò qu'ère disparièr de Plesiosaurus, que n'auia demest 35 e 37. Eth cran ère plan cuert e damb dents plan longues. Es uelhs èren tanben plan granes e damb anèth sclerotic.

Ua tomografia deth cran e d'autes estudis an permès trapar naues dades anatomiques. Atau, Thalassiodracon auia ua cresta sus era esquia, quate dents premascellars e ua maishèra eterodonta. D'autes caracteristiques de Thalassiodracon son es horats deth foramen ena superficie lateral der uas esoccipital o éster plesiomorf, çò que vò díder que semblaua plan un plesiosaure tipic. Com eri, Thalassiodracon auia un parietal que s'espandia entà darrèr e ua gran fin posterior dera premaishèra atau coma un proces posterovental der uas postorbital (coma Hauffiosaurus e d'autes plesiosaures).

#### Classament
Siguec descrit per prumèr còp per Richard Owen e aperat *Plesiosaurus hawkinsii* e pr'açò siguec classat de segur coma ua espècie primitiua de Plesiosaure. En 1996 Storrs e Taylor punlicaren un estudi en eth qual defensauen qu'ère ua espècie disparièra deres classades coma Plesiosaurus. Pr'açò didíen qu'auia d'éster includit en un nau genre, Thalassiodracon ( que vò díder drac dera mar). Se pensa qu'aguest animal siguec un des especimèns mès ancians deth grop des plesiosaures e dilhèu un ancessor dera superfamilha des pliosaurids (plesiosaures damb eth còth cuert).

Peres sues caracteristiques fisiques ère un predator marin e sòns grani uelhs e anèths sclerotics an permès es scientifics de hèr quauques ipotesis tà descríuer era sua vida: Aguests anèths probaubaments èren tà hèr es uelhs mès hòrts quan er animal baishaua a granes prohonditats mès se pensèc que demoraua ena superficie des mars. Es grans uelhs èren ua adaptacion ara menor lutz que i auia pendent es nets o ara vision sus er aigua en airaus pas gaire clars.

#### Bibliografia
· Storrs, G W & Taylor, M A. 1996. Cranial anatomy of a new plesiosaur genus from the lowermost Lias (Rhaetian/Hettangian) of Street, Somerset, England. Jour. Vert. Paleo. 16:403-20.

· R. B. J. Benson, K. T. Bates, M. R. Johnson and P. J. Withers. 2011. Cranial anatomy of Thalassiodracon hawkinsii (Reptilia, Plesiosauria) from the Early Jurassic of Somerset, United Kingdom. Journal of Vertebrate Paleontology 31(3):562-574
Macroplata

**Macroplata** ère un reptil marin apertenhent ara familha des plesiosaures que demorèc pendent eth jurassic inferior (Hè d'aperaquí 198 milions d'ans). Es sues despulhes an sigut trapades en Anglatèrra.

#### Descripcion
Aguest animal, coma era majoritat de plesiosaures dera sua epòca devolopèc un cap gran e un còth cuert. Ère donques plan idrodinamic. Totun, Macroplata auia un còth pro desvolopat (dus còps era mesura deth cap) mentres qu'eth cran ère mès petit e long que non pas es de sòns ancessors. Aguest plesiosaure hèia prèp de 4,5 m e auia un cran de 60 cm. Pr'açò que serie un des predators marins mès grans deth jurassic. Coma d'autes plesiosaures de còth cuert, Macroplata ère un poderòs nedaire e plan rapide. Eth morre ère ponchut e eth còth robust e rigid damb 57 vertèbres cuertes.

#### Classament
Es fossils d'aguest animal sigueren trapades ena formacion de Blue Lias, En Warwickshire, en Anglatèrra e son deth jurassic, des mès ancians trapats enquia aué d'un plesiosaure.

Era prumèra descripcion de *Macroplata tenuiceps* ei de 1930 e siguec hèta per Swinton. Dempús se trapèc ua dusaua espècie, *Macroplata longirostris*. En 2011 aguesta espècie, totun, siguec classada coma dens deth genre *Haffiosaurus*. Macroplata ère un romaleosaurid, un grop de plesiosaures ancians tipic deth jurassic inferior e miei damb un còth relatiuaments cuert e ua testa ponchuda mès disparièr d'autes pliosaurids. D'autes romaleosaurids coma Macroplata podien auer aigut Avalonnectes o Annigasaura.

Eth sòn nom vò díder omoplat long e vie deth grec. Er epitet *tenuiceps* vò díder damb cap prim.

#### Paleobiologia
Macroplata ère un predator tarrible. Minjaua peishi e d'autes animals marins pendent eth jurassic inferior que gahava damb es sues poderoses dents. Es uassi der omomplat èren longui e confermen qu'auia ua grana impulsion quan nedava. Pr'açò qu'ère un plesiosaure plan rapide.

#### Bibliografia
· Swinton, W. E., 1930, Preliminary account of a new genus and species of Plesiosaur: Annals and Magazine of Natural History, 10th series, v. 6, p. 206-209.

· F. R. O'Keefe. 2001. A cladistic analysis and taxonomic revision of the Plesiosauria (Reptilia: Sauropterygia). Acta Zoologica Fennica 213:1-63

· Ketchum H.F. & Benson R.J.B. 2010. Global interrelationships of Plesiosauria (Reptilia, Sauropterygia) and the pivotal role of taxon sampling in determining the outcome of phylogenetic analyses. Biological Reviews 85, 361�392.

· H. F. Ketchum and A. S. Smith. 2010. The anatomy and taxonomy of Macroplata tenuiceps (Sauropterygia, Plesiosauria) from the Hettangian (Lower Jurassic) of Warwickshire, United Kingdom. Journal of Vertebrate Paleontology 30(4):1069-1081

· Roger B. J. Benson, Hilary F. Ketchum, Leslie F. Noè and Marcela Gómez-Pérez (2011). "New information on Hauffiosaurus (Reptilia, Plesiosauria) based on a new species from the Alum Shale Member (Lower Toarcian: Lower Jurassic) of Yorkshire, UK". Palaeontology 54 (3): 547–571. doi:10.1111/j.1475-4983.2011.01044.x
Shawn Christian

**Shawn Christian** (vadut en 1975) ei lo cònsol actuau de las Illas Pitcairn. Ei lo hilh de l’ancian cònsol Steve Christian.
Mike Warren

**Michael Calvert Warren** dit **Mike Warren** (vadut en 1964) estot lo cònsol de las Illas Pitcairn de 2007 a 2013.
Jay Warren

**Jay Calvin Warren** dit **Jay Warren** (vadut lo 29 de julhet de 1956) estot lo darrèr magistrat de las illas Pitcairn de 1991 a 1999 e n'estot tanben lo cònsol de 2004 a 2007.
Brian Young

**Brian Michael John Young** dit **Brian Young** (vadut lo 10 de setembre de 1954) estot magistrat de las illas Pitcairn de 1985 a 1991.

En 2004 estot condemnat per abus sexuau a 6 ans e 6 mes de preson.
Ivan Roa Christian

**Ivan Roa Christian** (31 de mai de 1919-1991) estot magistrat de las illas Pitcairn de 1976 a 1985.

Ei lo pair de Steve e Brenda Christian.
Pervis Ferris Young

**Pervis Ferris Young** (24 de març de 1968-29 de mai de 2003) estot magistrat de las illas Pitcairn de 1967 a 1976.
Brenda Christian

**Brenda Vera Amelia Lupton-Christian** dita **Brenda Christian** (vaduda lo 25 de heurèr de 1953) ei ua policièra qui estot cònsol de las illas Pitcairn en 2004.

Ei la hilha d’Ivan Roa Christian, qu'estot magistrat de Pitcairn, e la seror de Steve Christian.